વન વિભાગ દ્વારા પક્ષી અભયારણ્ય ખાતે ત્રણ સરકારી અને ચાર ખાનગી એમ સાત ડોકટરો ની ટીમ પક્ષીઓ ની સારવાર માટે કાર્યરત રખાઈ હતી વિવિધ પાંચ જેટલી સેવાભાવી સંસ્થા ના સો થી વધુ યુવાનો પણ પતંગ ચગાવવા ના બદલે પક્ષીઓ ને બચાવવા ના સેવાયજ્ઞ માં લાગ્યા હતા ઈજાગ્રસ્ત બનેલા દોઢસો પક્ષીઓ માંથી પચાસ થી વધુ તો માત્ર કબુતર જ હતા એ સિવાય ફ્લેમિન્ગો,કુંજ,કંકણસાર,સીગલ સહીત ના પક્ષીઓ ની સંખ્યા નોંધપાત્ર હતી તો મૃત્યુ પામનાર પક્ષીઓ માં પણ કબુતર ની સંખ્યા વધુ હતી એ સિવાય કુંજ અને ફ્લેમિન્ગો ના પણ મોત થયા હતા અંદાજે પંદર થી વધુ પક્ષીઓ ના મોત થયા હતા વન વિભાગ અને સંસ્થાઓ ની ટીમે રંગ રાખ્યો હોય તેમ પોરબંદર ના પક્ષી અભયારણ્ય ખાતે મકરસંક્રાંતિ ની રાત્રે ત્રણ વાગ્યા સુધી પક્ષીઓ ની સારવાર અને ઓપરેશન ચાલ્યા હતા તો અને બીજા દિવસે પણ વહેલી સવાર થી ઈજાગ્રસ્ત પક્ષીઓ ની સારવાર શરુ કરાઈ હતી અને હજુ આગામી ૨૦ જાન્યુઆરી સુધી આ કરુણા અભિયાન ચાલુ રહેશે